Sejarah Kedah

Sejarah Awal Kedah Tua

Perkembangan sejarah awal Negeri Kedah dan lain-lain negeri di Semenanjung Malaysia adalah disebabkan oleh kedudukan ilmu alamnya yang begitu strategik di rantau ini. Dipandang dari sudut prasejarah, sekurang-kurangnya Semenanjung Malaysia disifatkan sebagai jambatan atau landasan yang dilalui oleh manusia di dalam proses migrasi dari utara ke selatan dan seterusnya ke kepulauan Asia Tenggara dan Pasifik. 

Kemudian tatkala perdagangan maritim berkembang dengan pesatnya, Semenanjung ini telah memainkan peranan yang penting sekali kerana kedudukannya di pertengahan antara dua pusat perdagangan yang besar di masa itu iaitu India dan negara-negara Arab di sebelah barat dan Negeri China di sebelah timur. Di kala pelayaran laut hanya bergantung kepada tiupan angin monsun, dan sementara menunggu pertukaran haluan tiupan angin tersebut, Semenanjung Malaysia telah dijadikan bukan sahaja tempat berteduh tetapi juga sebagai tempat untuk membuat pertukaran dagangan mereka.

Dilihat dari sudut yang tersebut di atas, kita dapati Negeri Kedah mempunyai beberapa keistimewaan yang tersendiri yang secara tidak langsung telah menghasilkan keunikan perkembangan sejarah yang dilaluinya. Gua-gua batu kapur yang merupakan tempat tinggal atau tempat persinggahan masyarakat zaman prasejarah banyak terdapat di daerah-daerah Kubang Pasu, Kota Star dan Baling. Apa yang lebih menarik ialah terdapatnya sebuah gunung yang tersergam indah di persisiran pantai yang dipercayai telah menjadi landmark kepada pelayar-pelayar yang melalui Lautan Hindi di zaman yang silam. Di samping itu, Negeri Kedah juga boleh dihubungi melalui jalan darat dengan negeri-negeri di pantai timur Semenanjung Malaysia tanpa menghadapi kesulitan (Wheatley 1961 : xxvi ; Braddle 1980 ).

Keseluruhan faktor-faktor yang tersebut di atas dengan sendirinya menunjukkan keagungan sejarah yang telah dilalui oleh Kedah khasnya dan Semenanjung Malaysia amnya.

Pada masa kejayaan Srivijaya, negeri ini telah dipilih sebagai ibu negeri iaitu sejak masa 	Sri Mara Vijayatunggavarman berdasarkan pahatan pada Larger Layden Plates sampai pada masa Sri Sangrama Vijayatunggavarman yang kemudian ditawan oleh Rajendra Chola I seperti yang disebut pada batu bersurat Tanjore.Muljana, Slamet, (2006), Sriwijaya, PT. LKiS Pelangi Aksara, ISBN 978-979-8451-62-1.

Mengikut Hikayat Merong MahaWangsa, negeri Kedah telah diasaskan oleh Merong Maha Wangsa dengan gelaran Sultan Muzaffar Shah.

Salasilah Duli-Duli Yang Maha Mulia
+ Maharaja SrivijayaBilMaharajaPemerintahan1Sri Udayadityavarman960–9882Sri Chulamanivarman988–10083Sri Mara Vijayatunggavarman1008–10174Sri Sangrama Vijayatunggavarman 1017–10255Sri Deva1028–(?)

+ Sultan-Sultan KedahBilSultanPemerintahan1Sultan Mudzafar Shah I1136 - 11792Sultan Mu'adzam Shah1179 - 12013Sultan Muhammad Shah  1201 - 12364Sultan Mudzaffar Shah II1236 - 12805Sultan Mahmud Shah I1280 -  13216Sultan Ibrahim Shah 1321 -  13737Sultan Sulaiman Shah I1373 - 14228Sultan Ataullah Muhammad Shah I1422 - 14729Sultan Muhammad Jiwa Zainal Adilin I1472 - 150610Sultan Mahmud Shah II1506 - 154611Sultan Mudzaffar Shah III 	1546 - 160212Sultan Sulaiman Shah II 	1602 - 162513Sultan Rijaluddin Muhammad Shah1625 - 165114Sultan Muhyiddin Mansur Shah1651 - 166115Sultan Dziaddin Mukarram Shah 1661 - 1687 16Sultan Ataullah Muhammad Shah II 1687 - 1698 17Sultan Abdullah Mu'adzam Shah 1698 - 1706 18Sultan Ahmad Tajuddin Halim Shah I 1706 - 1709 19Sultan Muhammad Jiwa Zainal Adilin II 1710 - 1778 20Sultan Abdullah Mukarram Shah 1778 - 1797 21Sultan Ahmad Tajuddin Halim Shah II 1797 - 1843 22Sultan Zainal Rashid Al-Mu'adzam Shah I 1843 - 1854 23Sultan Ahmad Tajuddin Mukarram Shah 1854 - 1879 24Sultan Zainal Rashid Mu'adzam Shah II 1879- 1881 25Sultan Abdul Hamid Halim Shah 1881 - 1943 26Sultan Badlishah 1943 - 1958 27Sultan Abdul Halim Mu'adzam Shah 1958 - 2017 28Sultan Mahmud Sallehuddin 2017 - KINI

Lihat juga
 Lembah Bujang

pautan Luar

Rujukan


Kategori:Sejarah Malaysia
Kategori:Bekas jajahan British